BIMANEESCHE TEXTEN. 



11 



labo nggahi-na: lamada ake-ra ana matjilaka matangara kai Maharadja Kurma ! Ntika 

 na-ringa-du ba ama ra ina-na ngara Maharadja Kurma, ede-ra pohu ro ngilu kai-na 

 ro mbisa ganlu-na ro na-sodi-du sa-mena-mena-na lampa rawi-na ro na-sodi-du ari-na 

 Nila-Kasoma. Ede-ra nunlu kai ba Maharadja Kurma watu tampuu waü-na saraka 

 tjumpu-kai-na. Makento ba ede, na-nggahi-ra Maharadja Kurma: ta-kaambi weya-pu 

 lamada isu ro bore, ilo lili, kalo ro karaba ! Waü mpara ambi mena, ede-ra lao mena 

 kai-na di sori, na-tóho ro dore-ra sa-mena-na marakani ede ro na-tjuwa ndeu-ra di 

 sori. Waü mpara ndeu, na-kasaro ro kambowa-ra mandinga labo nggahi-na: pöda-si 

 nahu asal-ku dewa-dewa, ndadi töpo-ra rasa maniki waü labo sa-mena-na marakani 

 sangadji kai manae-nae malabo sa-mena-na ada ra kau-ku ro doü labo ro iwa-ku ro 

 sangadji-ngadji awa mai ba parenta-ku. Ede-ra ndadi kai-na sa-buwa rasa manae, 

 na-rada-ku rasa-na maulu na-niki-niki mena waü labo sa-mena-na marakani labo doü 

 labo asi ro malige-na. Ede-ra ndiha ro ndano kai-na ro na-ntau eli-ra mantau eli 

 bune santika genda ro nó, silu, djalitu, mbasi-mbasi kafoa katongga ro kongge, tambu, 

 arubana ro biyola, na-ntau eli mena-ra labo mpaa ro mpidji masaniki-niki pahu. 

 Makento mpara ba ede, na-ringa-ra habar ba Maharadja Indar-Dewa sangadji di rasa 

 Anta-Baranta Maharadja Kurma na-waü-ra dula wali labo ina-ro ama-na ro na-waü-ra 

 kandadi wali sa-buwa rasa mantjewi nae. Ede-ra mafaka kai-na labo sa-mena-na 

 mantari-mantari, hulubala-na: nggara na-ndede sara, wati-du lowa-na wati lewa-ta 

 labo Maharadja Kurma, maai ake taho-ra ba kaambi waü-ta sa-mena-na marakani 

 lewa kai-ta, bune santika bente mandumba ro manipi kataho-pu ro katebe-pu, budja 

 ro sampari ro peda-ta madumpu kaleme ro kangaha-pu, ai-na-ra mbure mena dóho-mu ! 

 Ntjambe kai-na ba sa-mena-na mantari-mantari: póda ipi lalo nggahi ita ruma-ku 

 ede. Waü-ra ede, na-kaambi ro na-kasadiya mena-ku sa-mena-na marakani lewa 

 kai. Makento ba ede, na-raka-pu pidu nai, Maharadja Kurma na-raho-ra weki-na 

 malao weha ari-na Mayang-Mangure. Ede-ra lao kai-na, wati-p sabune lampa-na, 

 na-rongga-ra di Puspa-Indar, na-lao-ra èda angi labo ari-na, na-nuntu mena kai-du 

 sa-mena-na lampa rawi ina ro ama-na ro na-nuntu wali-du ndawi-na sa-buwa rasa: 

 maai ake taho-ra ba kaambi-mu sa-mena-na marakani ro ósu ra siya, pidu nai wali 

 ampo ta-lampa-ku. Ede mpara dula-na di uma-na. Makento-ra ba ede, na-kaambi 

 mena-du ba Radja Mangendar-Sri sa-mena-mena-na marakani bune santika pabule 

 tongko ro mungku(r) mapila-pila mbuwa labo na-kau-du kabóro sa-mena-na sangadji- 

 ngadji ra-awa mai parenla-na labo sa-mena-mena-na mantari-mantari, hulubala raaya 

 masabune-bune mböto-na wati-du waü reke ro bila, bune santika sarae manggeè di 

 só-na mbólo manusiya mandede wali djara ro gadja ndai nente ba ana sangadji-ngadji 

 dóho ede. Waü mpara ambi mena marakani ro doü, na-raka dja-ra pidu nai, di ai 

 wakatu lösa fadja(r) ro sa-mena-mena-na nasi ro wele wali-pu ngemo lao ngupa 

 ngaha, na-ntau eli-ra nö nae. Ndadi sa-mena-mena-na sangadji-ngadji ro raaya na-ambi 

 mena-ra. Ede-ra lao ato kai lampa ede. Tampuu-mpuu-na malampa ulu sangadji 

 Baharom-Sah mawaü-ra kani mantika-ntika, manente djara gunu fano labo marakani 

 rante ro kapa masa-ngganga ra-lata kai inta ro dende kai-du ba sa-mena-mena-n 

 mantau eli labo sa-ratu duwa mpuru bindera montja, na-ipi lalo nggari-na lampa-na 



